Szám: 1-4/2020. 3. sz. napirend pont

**Előterjesztés**

**Zalaszentgrót Város Önkormányzata Képviselő-testületének**

**2020. március 26-i, rendes, nyilvános ülésére**

**Tárgy:** A személyes gondoskodást nyújtó szociális ellátások térítési díjairól szóló önkormányzati rendelet módosítása

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (a továbbiakban: Sztv.) 86. § (1) bekezdése alapján *„A települési önkormányzat köteles biztosítani*

1. *a családsegítést, ha polgármesteri hivatalt működtet vagy a közös önkormányzati hivatal székhelye a településen van,*
2. *étkeztetést,*
3. *házi segítségnyújtást,*
4. *állandó lakosainak számától függően a (2) bekezdés szerinti szociális szolgáltatásokat,*
5. *az a)-d) pontban nem említett szociális szolgáltatásokhoz való hozzáférést.”*

Zalaszentgrót állandó lakosságszáma (a 2019. január 1-jei adatok szerint 6.433 fő) alapján – mint 3.000 főnél több állandó lakossal rendelkező települési önkormányzat – köteles biztosítani a családsegítést és az idősek nappali ellátását az Sztv. 86. § (2) bekezdésének b) pontja értelmében.

A Zalaszentgrót és Környező Települések Intézményfenntartó Társulása a fentiekben hivatkozott feladatok közös ellátására létesült, amelynek értelmében a Társulás által fenntartott Zalaszentgróti Szociális, Család- és Gyermekjóléti Központ teljesítési kötelezettséggel végez család- és gyermekjóléti szolgáltatást, valamint szociális ellátást bentlakás nélkül, továbbá működteti a család- és gyermekjóléti központot a Társulási Tanácsnak Zalaszentgrót Város Önkormányzatával kötött ellátási szerződés alapján a Zalaszentgróti járás közigazgatási területén.

A térítési díjfizetéssel érintett személyes gondoskodást nyújtó szociális ellátások tekintetében az intézmény működési területe:

* a szociális étkeztetés tevékenységi körben Zalaszentgrót város közigazgatási területe és a képviselő-testületek között létrejött társulási megállapodás alapján Kallósd, Sénye és Tekenye községek közigazgatási területe;
* a házi segítségnyújtás tevékenységi körben Zalaszentgrót város közigazgatási területe és a képviselő-testületek között létrejött társulási megállapodás alapján Döbröce, Felsőpáhok, Kallósd, Kisvásárhely, Ligetfalva, Sénye, Tekenye és Zalacsány községek közigazgatási területe;
* az idősek nappali ellátása tevékenységi körben Zalaszentgrót város közigazgatási területe és a képviselő-testületek között létrejött társulási megállapodás alapján Kallósd, Sénye és Tekenye községek közigazgatási területe.

A Társulási Megállapodás 7. pontja alapján *„A Társulási Megállapodás tárgyát képező, a Társulás által fenntartott intézmény által biztosított szolgáltatások és ellátások, azok igénybevétele, valamint a fizetendő térítési díjak tárgyában az Sztv. 92. § (1) bekezdés b) pontja, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (3) bekezdése alapján a Magyarország helyi önkormányzatairól szóló 2011. évi CLXXXIX. törvényben meghatározottak szerinti önkormányzati rendelet megalkotására kijelölt önkormányzat a gesztor önkormányzat”*, nevezetesen Zalaszentgrót Város Önkormányzata.

Az Sztv. 115. § (1) bekezdésében foglaltak alapján a személyes gondoskodás körébe tartozó szociális ellátások ellenértékeként megállapított intézményi térítési díjakat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díjat integrált intézmény esetében szolgáltatásonként kell meghatározni, az önköltség számítása során a közös költségelemeket a szolgáltatásonkénti közvetlen költségek arányában kell megosztani.

Zalaszentgrót Város Önkormányzata Képviselő-testületének a személyes gondoskodást nyújtó szociális ellátások térítési díjairól szóló 5/2009. (III. 24.) számú önkormányzati rendelete a szociális étkeztetésre vonatkozóan a jövedelemnek az öregségi nyugdíjminimum meghatározott %-ához viszonyított nagysága szerint négy jövedelemsávot rögzít, amelynek alapján az öregségi nyugdíjminimum mértékét 400 %-ban meghaladó jövedelemmel bíró ellátottak kötelesek a teljes árú intézményi térítési díj megfizetésére:

|  |
| --- |
| **Jövedelem nyugdíjminimum %-ához viszonyított nagysága** |
| Jövedelem < öregségi nyugdíjminimum 200 %-a |
| Jövedelem = öregségi nyugdíjminimum 200-300 %-a |
| Jövedelem = öregségi nyugdíjminimum 300-400 %-a |
| Jövedelem > öregségi nyugdíjminimum 400 %-a |

Az előterjesztés 1. számú mellékleteként csatolásra került a Zalaszentgróti Szociális, Család- és Gyermekjóléti Központ, valamint a Zalaszentgróti Közös Önkormányzati Hivatal Intézményüzemeltetési Osztálya részéről együttesen összeállított díjszámítás és annak indoklása, amely alapját képezi a 2020. évi térítési díjak megállapításának. A Társuláson keresztül biztosított **szociális szolgáltatások intézményi térítési díjának összege a 2020. évben** mind a házi segítségnyújtás, mind pedig az étkeztetés, az étkezéshez kapcsolódó szállítási költség, valamint az idősek nappali ellátása tekintetében **minimális mértékű emelés javasolt elfogadásra**:

|  |  |  |
| --- | --- | --- |
| **A személyes gondoskodás körébe tartozó ellátások** | **2019. év** | **2020. év** |
| **Házi segítségnyújtás** | 170,-Ft /  gondozási óra | 190,-Ft /  gondozási óra |
| **Étkeztetés** |  |  |
| Jövedelem < öregségi nyugdíjminimum 200 %-a | 370,-Ft | 380,-Ft |
| Jövedelem = öregségi nyugdíjminimum 200-300 %-a | 450,-Ft | 470,-Ft |
| Jövedelem = öregségi nyugdíjminimum 300-400 %-a | 560,-Ft | 580,-Ft |
| Jövedelem > öregségi nyugdíjminimum 400 %-a | 660,-Ft | 690,-Ft |
| **Étkezéshez kapcsolódó szállítási költség** | 75,-Ft | 80,-Ft |
| **Idősek nappali ellátása** | 0,-Ft | 0,-Ft |

**Indokolás az étkeztetés és a házi segítségnyújtás térítési díjának megállapításához**

**Étkeztetés**

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díjat a fenntartó tárgyév április 1-jéig állapítja meg, melynek összege nem haladhatja meg a szolgáltatási önköltséget. Az étkeztetés térítési díjának emelését az emelkedő élelmiszerárak, a bérek valamint a vásárolt élelmiszer teszi indokolttá.

**Javaslat: a 2020. évi intézményi térítési díj emelése**

**Házi segítségnyújtás**

Zalaszentgrót külterületén, valamint csatolt településein élő ellátottaknak a lent felsorolt tevékenységeket az életkörülményeik, valamint a lakásaik alacsony komfortfokozata miatt napi rendszerességgel kell végezni a gondozónőknek. Zalakoppány, Tüskeszentpéter települések nem rendelkeznek vegyesbolttal, így a napi bevásárlást sem tudnák megoldani a gondozottak, a gondozónőnek Zalaszentgróton kell azt elvégezni. Ezek a tevékenységek növelik a fizetendő térítési díj összegét, melyet alacsony jövedelmük miatt egyéb költségek-, vagy életszínvonaluk romlásának rovására tudnak kiegyenlíteni.

Szociális segítés keretében elvégezhető tevékenységek:

* A lakókörnyezeti higiénia megtartásában való közreműködés körében:
* –    takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* –    mosás
* –    vasalás
* A háztartási tevékenységben való közreműködés körében:
* –    bevásárlás (személyes szükséglet mértékében)
* –    segítségnyújtás ételkészítésben és az étkezés előkészítésében
* –    mosogatás
* –    ruhajavítás
* –    közkútról, fúrtkútról vízhordás
* –    tüzelő behordása kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel)
* –    télen hó eltakarítás és síkosság-mentesítés a lakás bejárata előtt
* –    kísérés
* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában
* Szükség esetén a bentlakásos szociális intézménybe történő beköltözés segítése

Gulyásné Belinszky Ilona intézményvezető indokoltnak látja a szociális segítés térítési díjának elengedését, amit az 1/2000. ( I.7.) SzCsM rendelet 27.§ (3) bekezdése szerint a házi segítségnyújtás keretében kizárólag szociális segítés – segítő munkakörben – a személyi jövedelemadóról szóló törvényben meghatározott szociális gondozói díjban részesíthető társadalmi gondozó alkalmazásával, közérdekű önkéntes tevékenység keretében, közfoglalkoztatotti jogviszonyban álló személyek vagy szociális szövetkezet igénybevételével is nyújtható.

**A személyi gondozás térítési díja költségtérítéses lesz, melynek összege 190 Ft.**

**Idősek nappali ellátása**

A módosító rendelet-tervezet az idősek nappali ellátásánál a számítás ellenére nem tartalmaz értékelhető díjjavaslatot, tekintettel arra, hogy a kizárólag ezen ellátást igénybevevők száma mára jelentősen lecsökkent, valamint az intézmény költségvetéséből az ellátás biztosítása megoldható térítési díj nélkül.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 3. § (4) bekezdését figyelembe véve az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló [2008. évi III. törvény 2. §](http://optijus.hu/loadpage.php?dest=OISZ&twhich=100141#sid3584)-ának megfelelő módon kerekítve kell meghatározni.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a Tisztelt Képviselő-testületet:

**A rendelettervezet jelentősnek ítélt hatásai:**

A rendeletmódosítás a jelenlegi szolgáltatási minőség megtartásával a társadalmi elégedettséget szolgálja. Az adminisztratív terhek a rendelet módosítását követően nem változnak. A rendelet módosítása környezeti és egészségi hatással nem jár.

**A rendelet megalkotásának szükségessége, a jogalkotás elmaradásának várható következményei:**

A jogszabályban előírt kötelezettség indokolja a rendeletmódosítást. A jogalkotás elmaradása esetében törvénysértő állapot keletkezne.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek rendelkezésre állnak. Tehát nem keletkeztet többletfeltételeket a korábbiakhoz képest.

A rendeletmódosításnak jelentős társadalmi, gazdasági vagy költségvetési hatása, környezeti és egészségi következménye, adminisztratív terheket befolyásoló hatása nem mutatható ki, ezért indokolását a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdése alapján nem szükséges közzétenni.

A Pénzügyi és Ügyrendi Bizottság az előterjesztést a 2020. március 19-én tartott ülésén megtárgyalta és a …./2020. (III. 19.) számú határozatával javasolja Zalaszentgrót Város Önkormányzat Képviselő-testületének a rendeletmódosítás elfogadását.

A Szociális Bizottság az előterjesztést a 2020. március 19-én tartott ülésén megtárgyalta és a …./2020. (III. 19.) számú határozatával javasolja Zalaszentgrót Város Önkormányzat Képviselő-testületének a rendeletmódosítás elfogadását.

Kérem a Tisztelt Képviselő-testületet, hogy az előterjesztés megvitatását követően a mellékelt módosító rendelet-tervezetet elfogadni szíveskedjen.

Zalaszentgrót, 2020. március 26.

***Baracskai József***

polgármester

Az előterjesztés a törvényességi

követelményeknek megfelel.

***Dr. Simon Beáta***

jegyző

1. *számú melléklet*

|  |  |  |  |
| --- | --- | --- | --- |
| ***logo_nagy*** | Zalaszentgróti Szociális, Család- és Gyermekjóléti Központ | | |
| Székhely: 8790 Zalaszentgrót, Batthyány L. u. 32.  Telephely: 8790 Zalaszentgrót, Batthyány L. u. 15. | 🕿/Fax: 83/360-061  Központ: 83/361-674  Szolgálat: 83/560 075 | e-mail: grotmaci@zalaszentgrot.hu |

**Étkeztetés**

**Intézményi térítési díj számítás 2020.**

Szolgáltatási önköltség: 15.506.700 Ft

Szállítási önköltség: - 609.600 Ft

14.897.100 Ft

**Szolgáltatási önköltség szállítás nélkül: 14.897.100 Ft**

* Egy ellátottra jutó szolgáltatási önköltség : 690 Ft

(14.897.100 Ft / 254 nap / 85 fő)

**Javasolt intézményi térítési díj szociális étkeztetés szakfeladaton: 690 Ft**

**Javaslat 2020-ben jövedelem sávokra:**

1. 380 Ft /jövedelem < öregségi nyugdíjminimum 200 %-a
2. 470 Ft /jövedelem = öregségi nyugdíjminimum 200% -300 %-a
3. 580 Ft / jövedelem = öregségi nyugdíjminimum 300 % - 400 %-a
4. 690 Ft /jövedelem > öregségi nyugdíjminimum 400 %-a

**Szállítás**

Szállítási önköltség: 609.600 Ft

* 609.600 Ft / 254 nap / 32 fő

**Javasolt szállítási díj: 75 Ft**

……………………………………

Gulyásné Belinszky Ilona

intézményvezető

|  |  |  |  |
| --- | --- | --- | --- |
| ***logo_nagy*** | Zalaszentgróti Szociális, Család- és Gyermekjóléti Központ | | |
| Székhely: 8790 Zalaszentgrót, Batthyány L. u. 32.  Telephely: 8790 Zalaszentgrót, Batthyány L. u. 15. | 🕿/Fax: 83/360-061  Központ: 83/361-674  Szolgálat: 83/560 075 | e-mail: grotmaci@zalaszentgrot.hu |

**Házi segítségnyújtás**

**Intézményi térítési díj számítás 2019.**

Szolgáltatási önköltség: 16 215 360 Ft

Egy ellátottra jutó szolgáltatási önköltség :

16 215 360 Ft/254 nap/48 fő/7 óra 190 Ft

**Javasolt intézményi térítési díj, házi segítségnyújtás óradíjára:**

**Személyi gondozás :** **190 Ft**

**Szociális segítés :**  **0 Ft**

……………………………………

Gulyásné Belinszky Ilona

intézményvezető/intézményvezető

|  |  |  |  |
| --- | --- | --- | --- |
| ***logo_nagy*** | Zalaszentgróti Szociális, Család- és Gyermekjóléti Központ | | |
| Székhely: 8790 Zalaszentgrót, Batthyány L. u. 32.  Telephely: 8790 Zalaszentgrót, Batthyány L. u. 15. | 🕿/Fax: 83/360-061  Központ: 83/361-674  Szolgálat: 83/560 075 | e-mail: grotmaci@zalaszentgrot.hu |

**Idősek nappali ellátása**

**Intézményi térítési díj számítás 2020.**

Nappali ellátás szolgáltatási önköltsége: 20 793 940 Ft

* Egy ellátottra jutó szolgáltatási önköltség:

20 793 940 Ft/254 nap/38 fő 2.154 Ft

**Javasolt intézményi térítési díj: 0 Ft**

……………………………………

Gulyásné Belinszky Ilona

nappali ellátásvezető/intézményvezető

|  |  |  |  |
| --- | --- | --- | --- |
| ***logo_nagy*** | Zalaszentgróti Szociális, Család- és Gyermekjóléti Központ | | |
| Székhely: 8790 Zalaszentgrót, Batthyány L. u. 32.  Telephely: 8790 Zalaszentgrót, Batthyány L. u. 15. | 🕿/Fax: 83/360-061  Központ: 83/361-674  Szolgálat: 83/560 075 | e-mail: grotmaci@zalaszentgrot.hu |

**Indokolás étkeztetés és házi segítségnyújtás térítési díjának megállapításához**

**Házi segítségnyújtás**

Zalaszentgrót külterületén, valamint csatolt településein élő ellátottaknak a lent felsorolt tevékenységeket az életkörülményeik, valamint a lakásaik alacsony komfortfokozata miatt napi rendszerességgel kell végezni a gondozónőknek. Zalakoppány, Tüskeszentpéter települések nem rendelkeznek vegyesbolttal, így a napi bevásárlást sem tudnák megoldani a gondozottak, a gondozónőnek Zalaszentgróton kell azt elvégezni. Ezek a tevékenységek növelik a fizetendő térítési díj összegét, melyet alacsony jövedelmük miatt egyéb költségek-, vagy életszínvonaluk romlásának rovására tudnak kiegyenlíteni.

**Szociális segítés keretében elvégezhető tevékenységek:**

* A lakókörnyezeti higiénia megtartásában való közreműködés körében:
* –    takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* –    mosás
* –    vasalás
* A háztartási tevékenységben való közreműködés körében:
* –    bevásárlás (személyes szükséglet mértékében)
* –    segítségnyújtás ételkészítésben és az étkezés előkészítésében
* –    mosogatás
* –    ruhajavítás
* –    **közkútról, fúrtkútról vízhordás**
* **–    tüzelő behordása kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel)**
* **–    télen hó eltakarítás és síkosság-mentesítés a lakás bejárata előtt**
* –    kísérés
* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában
* Szükség esetén a bentlakásos szociális intézménybe történő beköltözés segítése
* Indokoltnak látom a szociális segítés térítési díjának elengedését, amit az 1/2000. (I.7.) SzCsM rendelet 27.§ (3) bekezdése szerint a házi segítségnyújtás keretében kizárólag szociális segítés – segítő munkakörben – a személyi jövedelemadóról szóló törvényben meghatározott szociális gondozói díjban részesíthető társadalmi gondozó alkalmazásával, közérdekű önkéntes tevékenység keretében, közfoglalkoztatotti jogviszonyban álló személyek vagy szociális szövetkezet igénybevételével is nyújtható.

**A személyi gondozás térítési díja költségtérítéses lesz, melynek összege 190 Ft.**

Zalaszentgrót, 2020. március 10.

Gulyásné Belinszky Ilona

intézményvezető

1. *számú melléklet*

***Zalaszentgrót Város Önkormányzata Képviselő-testületének***

***…/2020. (…….) rendelete***

***a személyes gondoskodást nyújtó szociális ellátások***

***térítési díjairól szóló 5/2009. (III. 24.) számú rendelet módosításáról***

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a személyes gondoskodást nyújtó szociális ellátások térítési díjairól szóló 5/2009. (III. 24.) számú önkormányzati rendelet módosításáról a következőket rendeli el:

1. ***§***

Zalaszentgrót Város Önkormányzata Képviselő-testületének a személyes gondoskodást nyújtó szociális ellátások térítési díjairól szóló 5/2009. (III. 24.) számú önkormányzati rendelet 1. melléklete helyébe jelen rendelet 1. melléklete lép.

1. ***§***
2. Jelen rendelet szerinti térítési díjakat 2020. április 1-jétől kezdődően kell alkalmazni.
3. Jelen rendelet a kihirdetését követő napon lép hatályba, és hatálybalépését követő napon hatályát veszti.

|  |  |
| --- | --- |
| **Baracskai József**  **polgármester** | **Dr. Simon Beáta**  **jegyző** |

A rendelet 2020. …… hó … napján került kihirdetésre.

Dr. Simon Beáta

jegyző

1. *melléklet*

*a személyes gondoskodást nyújtó szociális ellátások*

*térítési díjairól szóló 5/2009. (III. 24.) számú rendelet módosításáról*

*szóló …./2020. (……..) számú rendelethez*

1. **Házi segítségnyújtás:**

Intézményi térítési díj egy órára megállapított összege a személyi gondozás esetében: **190,-Ft**

Intézményi térítési díj egy órára megállapított összege a szociális segítés esetében: **0,-Ft**

1. **Étkeztetésért fizetendő személyi térítési díj**

Intézményi térítési díj napi összege: **bruttó 690,-Ft**

**Az étkeztetésért fizetendő személyi térítési díj csökkentési rendszere**

**Étkeztetés**

***(A díjak az ÁFA-t is tartalmazzák)***

|  |  |
| --- | --- |
| **Jövedelem nyugdíjminimum %-ához viszonyított nagysága** | **Fizetendő személyi térítési díj napi összege** |
| Jövedelem < öregségi nyugdíjminimum 200 %-a | **380,-Ft** |
| Jövedelem = öregségi nyugdíjminimum 200-300 %-a | **470,-Ft** |
| Jövedelem = öregségi nyugdíjminimum 300-400 %-a | **580,-Ft** |
| Jövedelem > öregségi nyugdíjminimum 400 %-a | **690,-Ft** |

1. **Étkezéshez kapcsolódó szállítási költség: 75,-Ft**
2. **Idősek nappali ellátása:**

Kizárólag napközbeni tartózkodást igénybe vevők díjának napi összege: **0,-Ft**